|  |  |
| --- | --- |
| **Referat** | **Dato: 17/09 - 2023** |
| Deltagere:  Formand: Karina Rosendahl  Næstformand: Tim Birkedal  Kasserer: Jytte Pind Hansen  Best.medlem: Susanne Frederiksen | Fraværende:  Best.medlem: Babette Bjørklund |
| 1.  Godkendelse af dagsorden | Godkendt |
| 2. Adfærden i haverne. | Bestyrelsen opfordrer fortsat til at holde en god tone mellem hinanden og med bestyrelsen.  Vi har alle et ansvar for at holde en god tone, så vi undgår at overskride andres grænser.  Tænk på, hvordan I selv vil reagere på noget I vil sige/skrive, inden I siger eller skriver noget til andre i kolonien. |
| 3. Hvornår lukker vi for vandet og holder stormøde? | Der lukkes for vandet første lørdag i november.  Dette vil også være gældende i årene fremover. |
| 4. Opsamling på havedag og tagrender på fælleshuset. | **Havedag:**  Det sidste af del af soklen op fælleshuset mangler at blive malet.  Hvis der er noget, som tid, lyst og/eller overskud til at male det sidste af soklen, er de velkomne til at kontakte bestyrelsen, som så vil sætte maling og pensler frem.  Der er sendt anmodning om at få tilbud fra 3 VVS- firmaer på at få lavet **tagrender.**  Firmaerne er anmodet om at komme med tilbud på:   * Reparation af det nuværende * Pris på at tagrender og nedløbsrør skiftes til helt nyt   **Fælleshuset:**  Det skal undersøges om affugteren som blev købt sidste år, kan aflæse luftfugtigheden i huset.  Hvis ikke, kan der alternativt købes en almindelig fugtmåler. |
| 5. Lokalplan. | Juristen som var behjælpelig med vedtægter mv. nævnte lokalplan, som bestyrelsen besluttede, at der ikke skulle købes juridisk bistand til.  Bestyrelsen drøfter, om skal udfærdiges udkast til en lokalplan for foreningen.  Det aftales, at punktet skal nævnes til stormødet i forbindelse med vandlukningen.  Det aftales, at der laves opslag på Facebook-siden, hvor bestyrelsen vil høre, om der blandt kolonisterne er nogen med ekspertise , som bestyrelsen kan trække på i forbindelse med forarbejdet til forslag til lokalplan, som skal godkendes kommunalt. |
| 6. Salg af have (regler?) | Bestyrelsen drøfter om det er rimeligt, at kolonister køber kolonihave og kort efter sælger med stor fortjeneste uden at der er sket forbedringer.  Bestyrelsen vil skrive på foreningens hjemmeside, at potentielle købere kan henvende sig for at høre hvad prisniveauet er i Kløverbladet.  Bestyrelsen ønsker ikke, at foreningens haver bruges til profitoptimering. |
| 7. Lukke for vand og gas hver gang man kører hjem fra haven? | Kolonister opfordres til, at der slukkes for gas og vand, når haven forlades.  Dette for at minimere risikoen for vandspild og risiko for gaseksplosioner. |
| 8. Optælling af service i fælleshuset. | Der er behov for at glas, service og bestik tælles i fælleshuset.  Der skal ryddes op og laves en liste, så det er muligt at få overblik over, hvad der er, inden udlejning.  Jytte forhører sig hos en kolonist, om det er en opgave, pågældende vil påtage sig. |
| 9. Haver der har fået indlagt el | De haver der har fået indlagt el, skal aflevere tegning over, hvor ledningerne ligger fra ”gravsten” til hus.  Der mangler fortsat at blive afleveret fra de fleste.  Dette bedes bragt i orden inden vandlukningen 1. lørdag i november. |
| 9. Godkendelse af referat. | Godkendt |
| 10. Evt. | Næste møde  21-10-2023 kl. 10.00 |